title: زوهير سنيسلة
text: زوهير سنيسلة، تولد ف 25 يناير 1999، هو كوايري مغريبي ديال سيسيفوت.
  
  حياتو 
  تولد زوهير ف 1999 ف دارلبيضا، ؤ ملي كانت عندو تقريبان سبع سنين مشا ليه شوف مورما ضربو ب عصا واحد من دراري كان كيلعب معاهم. زوهير مزوج ؤ عندو بنت.
  
  لكاريير ديالو 
  بدا يلعب زوهير لكورة ديال لمكفوفين ملي كانت عندو عشر سنين.
  
  ف 2014، دخل زوهير معا لمونتخاب د لمغريب د سيسيفوت ؤ شارك معاه ف بزاف د لبوطولات ؤ تورنوات، بحال بوطولة إفريقيا، بوطولة لعالام ؤ لعاب لپارالمپية.
  
  ف 2021، شارك ف لپارالامپياد د طوكيو 2020 ؤ كان هوا لهداف ديالها مورما ماركا تمنية د لبيوتا، شي لي عاون لمغريب باش يربح لميدالية لبرونزية ؤ لي خلاه يولي هوا لمونتخاب لإفريقي لول لي وصل ل دومي فينال ؤ ربح أول ميدالية إفريقية فهاد لعبة.
  
  جوايز 
  معا لمونتخاب
    بطل إفريقيا 2014
    بطل إفريقيا 2015
   تامن د لعاب لپارالمپية د ريو 2016
    بطل إفريقيا 2017
   تامن د بوطولة لعالام 2018 ف مدريد
    بطل إفريقيا 2019
    تالت د لعاب لپارالمپية د طوكيو 2020
    بطل إفريقيا 2022
  
  فردية
   أحسن لعاب ف بوطولة إفريقيا 2019
   هداف ديال لعاب لپارالمپية د طوكيو 2020 (ب 8 بيوتا)
   هداف ديال بوطولة إفريقيا 2022 (ب 5 بيوتا)
  
  شوف حتا 
   عبدرزاق حطاب
  
  عيون لكلام 
  
  كوايري مغريبي
  زيادة 1999
  مقالة ب جودة مابيهاش (تصنيف د إحصائيات لمينحة د 2023)
  ناس تزادو ف الدار البيضا